Document ID: /roh_data/filtered/Bilingualer_Corpus_de_rm.jsonl.gz/5

This is a text translated from German to Rumantsch Grischun.
Botschaft betreffend Teilrevision der Ortsplanung Arealentwicklung Bahnhof Ilanz

Sehr geehrte Frau Parlamentspräsidentin

Sehr geehrte Parlamentarierinnen, sehr geehrte Parlamentarier

Um das Bahnhofsgebiet mit den projektierten Vorhaben (Neubau Bahnhofsgebäude, neuer Postautoplatz, neuer Bahnhofsplatz, Verlegung P+R-Anlage) umfassend erneuern und für die Zukunft als moderne und attraktive Verkehrsdrehscheibe fit machen zu können, bedarf es einer Anpassung der Ortsplanung.

Ausgangslage

In einem mehrjährigen Prozess haben die Gemeinde und die Rhätische Bahn (RhB) eine gemeinsame Lösung bezüglich des Ausbaus des Bahnhofs Ilanz ausgearbeitet, da die bestehenden Anlagen von RhB und der PostAuto Schweiz AG (PAG) veraltet waren resp. sind und den heutigen Anforderungen des Fahrgasts nicht mehr gerecht werden.

Insbesondere sind spätestens ab 2024 die Anforderungen des Behindertengleichstellungsgesetzes (BehiG, SR 151.3) zu erfüllen, d.h. ein barrierefreier Zugang für Rollstuhlfahrer und mobilitätseingeschränkte Personen zum öffentlichen Verkehr. Der damit verbundene erhöhte Platzbedarf, welcher ein Busterminal mit behindertengerechten Haltekanten benötigt, bedingt eine Verlegung des heutigen Postautoplatzes und die Neuorganisation des Betriebs rund um den Bahnhof Ilanz. Dies bietet gleichzeitig die Möglichkeit, die städtebauliche Situation insgesamt aufzuwerten, am Bahnhofplatz einen einladenden Ort zu schaffen sowie das Gebiet Pendas dank der neuen Personenunterführung und einer Park+Ride-Anlage gut zu erschliessen. Damit würde Ilanz und die ganze Region eine topmoderne Verkehrsdrehscheibe mit zeitgemässen Dienstleistungen und hoher Aufenthaltsqualität für das Publikum erhalten.

An der Urnenabstimmung vom 25. November 2018 hat die Urnengemeinde bereits den Verpflichtungskredit in der Höhe von 7'948'000 Franken für die Neugestaltung des Bahnhofs Ilanz genehmigt. Der Kredit umfasste folgende, in der Verantwortung der Gemeinde liegende Teilprojekte:

Zufahrtswege für Postauto zum Postautoplatz

Neuer Postautoplatz mit verbessertem Umstieg zur Bahn

	Verlegung Park+Ride auf die Seite Pendas

	

	Neuer Bahnhofplatz / Fussgängerzone

	

	Erneuerte Bahnhofstrasse

	

	Neue Linienführung mit Postautoeinfahrt in Glennerstrasse

	

Veloparkierung

Bedeutung des Bahnhofs Ilanz als regionale Verkehrsdrehscheibe

Ilanz ist für die Surselva nicht nur das Regionalzentrum, sondern auch ein bedeutender Verkehrsknotenpunkt. Die PostAuto Schweiz AG (PAG) betreibt im Auftrag des Kantons bzw. des Bundes elf Postautolinien, welche die umliegenden Dörfer und Täler mit Ilanz und der RhB-Linie Chur–Disentis verbinden. Dazu kommen noch die Bahnersatzbusse für die RhB zu Randzeiten. Nebst Chur ist Ilanz in Graubünden der zweitgrösste Verkehrsknotenpunkt der PAG. Ein komfortabler und fahrplantechnisch zuverlässiger Umstieg mit kurzen Wegen zwischen Bahn und Postauto am Bahnhof Ilanz ist sowohl für die Fahrgäste aus den umliegenden Gemeinden als auch für die Feriengäste ein wichtiges Kriterium für die Reise mit dem öffentlichen Verkehr. Doch schon seit längerem entspricht die Infrastruktur am Bahnhof Ilanz nicht mehr den aktuellen Anforderungen. Die RhB hat zwischenzeitlich ihre Bahninfrastruktur erneuert und gemäss Behindertengleichstellungsgesetz ausgebaut. Eine zweite Massnahme zur Steigerung der Attraktivität ist der Ausbau des Fahrplanangebots. Mit der Inbetriebnahme der neuen Züge in Richtung Surselva (ab Dezember 2025) soll auch der Halbstundentakt eingeführt werden. Ab diesem Zeitpunkt sollen die Züge sich wieder in Ilanz kreuzen, und nicht mehr in Castrisch.

Ziel der Teilrevision Ortsplanung

Die Teilrevision der Ortsplanung hat zum Ziel, die nutzungsplanerischen Voraussetzungen zur Realisierung folgender Vorhaben im Bereich des Bahnhofs Ilanz zu schaffen:

Erneuerung Bahnhofareal (RhB-Bahnhofüberbauung mit öffentlichem Platz)

Neuer Postautoplatz

öffentliche Parkierungsanlage (P + R) nordseitig des Bahnhofs

Freizeitnutzungen im Gebiet Pendas

Die Grundkonzeption ist bereits im rechtskräftigen Quartierplan Zentrum Bahnhof aus dem Jahr 2014 angedacht. Der Quartierplan wird parallel zur Teilrevision der Ortsplanung in Kenntnis der nun konkreten Projekte ebenfalls angepasst.

Projektbeschrieb

Erneuerung Bahnhofareal

Für die Arealüberbauung als Ersatz für das sanierungsbedürftige Bahnhofsgebäude, den neugestalteten Bahnhofplatz und den neuen Postautoplatz hat die RhB 2020 in Zusammenarbeit mit der Gemeinde einen Projektwettbewerb durchgeführt. Die Jury hat sich einstimmig für das Projekt der Giubbini Architekten aus Chur entschieden. Das Gebäude soll im Erdgeschoss den Bahnhofsschalter, Tourismusempfang und Detailhändler, in den Obergeschossen gegen Osten das Bildungszentrum Surselva, gegen Westen Büroflächen und darüber Wohnungen beherbergen.

Neuer Postautoplatz

Durch die Bauvorhaben auf beiden Seiten des Bahnhofs wird sich der Zentrumscharakter rund um den Bahnhof Ilanz nochmals verstärken. Der Bau eines neuen Postautoplatzes an einem anderen, ideal gelegenen Ort ist daher unentbehrlich. Denn aufgrund der Vorhaben ist ein geregelter Postautobetrieb am aktuellen Standort unter Einhaltung der Anforderungen aus dem Behindertengleichstellungsgesetz nicht mehr möglich.

Rechtsgrundlage für die Aufgabe der Gemeinde ist das Gesetz über den öffentlichen Verkehr im Kanton Graubünden. Gemäss Art. 2 Abs. 1 sichern Kanton und Gemeinde gemeinsam die verkehrsmässige Erschliessung des Kantons mit öffentlichen Verkehrsmitteln. Für die Erstellung von Haltestellen für das Postautonetz ist grundsätzlich die Gemeinde zuständig.

Die Verlegung des Postautoplatzes erfordert eine Anpassung des Generellen Erschliessungsplans.

Öffentliche Park + Ride-Anlage

Die heutige Park+Ride-Anlage der RhB mit rund 50 Abstellplätzen für Motorfahrzeuge und ca. 40 Fahrradabstellplätzen soll auf die Nordseite des Bahnhofs, nach Pendas verlegt werden, da am heutigen Ort der künftige Postautoplatz zu liegen kommt.

Das Areal Pendas mit der geplanten Parkierungsanlage liegt gemäss rechtskräftigem Zonenplan in einer nicht genehmigten Zone. Das heisst, dass für die entsprechende Fläche keine rechtskräftige Grundnutzung vorhanden ist. Damit das Vorhaben realisiert werden kann, ist vorgängig eine Einzonung der benötigten Landfläche in eine Parkierungszone erforderlich.

Freizeitnutzung im Gebiet Pendas

Im Rahmen des Projektes Zentrumsentwicklung und der Erarbeitung des Kommunalen räumlichen Leitbildes KRL wurde mehrfach auf das Potential des Gebiets Pendas als Freizeitraum und die heute fehlende Nähe der ersten Stadt am Rhein zum Wasser hingewiesen. Bei der Gesamtrevision der Ortsplanung war ursprünglich vorgesehen, das Gebiet Pendas einer Kernerweiterungszone zuzuweisen, dies in Übereinstimmung mit der bestehenden 2. Nutzungsetappe gemäss geltender Ortsplanung der ehemaligen Stadt Ilanz. Aufgrund der Pflicht zur Reduktion von Bauzonen, den Anforderungen bezüglich Gewässerschutz (Gewässerräume) sowie aus ortsbaulichen Überlegungen wurde eine Ausscheidung als Kernerweiterungszone kritisch beurteilt. Die Gemeinde nahm im Rahmen der Anhörung zur Gesamtrevision der Ortsplanung entsprechend Stellung. Seitens des Kantons wurde vorgängig bereits klar signalisiert, dass die ursprünglich vorgesehene Kernerweiterungszone im Gebiet Pendas nicht genehmigungsfähig wäre. Im Zuge der Genehmigung der Totalrevision der Ortsplanung wurde die beschlossene Kernerweiterungszone im Gebiet Pendas folglich nicht genehmigt.

Das Gebiet Pendas verfügt aufgrund der Lage am Zusammenfluss von Rhein und Glenner über hohe Freiraumqualitäten und liegt dennoch zentral sowie direkt am Bahnhof. Das Gebiet ist daher prädestiniert für Freizeitnutzungen. Zudem hat es eine hohe Bedeutung aus touristischer Sicht als Anknüpfungspunkt an die Ruinaulta. Die zukünftige Nutzung des Gebiets Pendas kann heute noch nicht abschliessend definiert werden. Vorstellbar sind Freizeitnutzungen in den Bereichen Kultur und Erholung. Sportnutzungen sind untergeordnet, bspw. in Form von Infrastrukturen für den Wassersport, denkbar. Das Gebiet Pendas soll im Sinne des Erhalts der Freiraumqualitäten zukünftig einen parkartigen Charakter aufweisen. Die zu erstellenden Bauten sollen zurückhaltend in Erscheinung treten. Mit der vorliegenden Teilrevision der Ortsplanung soll die rechtliche Grundlage für Freizeitnutzungen im Gebiet Pendas geschaffen werden. Die Detailplanung kann erst in einem nachgelagerten Verfahren erfolgen.

Planungsmittel Nutzungsplanung

Im Rahmen der Totalrevision der Ortsplanung wurden der Zonenplan, der Generelle Gestaltungsplan und der Generelle Erschliessungsplan im Bereich des Bahnhofs nicht genehmigt und zur Überarbeitung zurückgewiesen.

Im Rahmen der Teilrevision der Ortsplanung wird nun diese Lücke in den Planungsmitteln geschlossen.

Die vorliegende Teilrevision Bahnhof Ilanz umfasst folgende Planungsmittel:

	Zonenplan 1:2'000, Bahnhof Ilanz

	Genereller Erschliessungsplan Verkehr 1:2'000, Bahnhof Ilanz

	Teilrevision Baugesetz

Der Planungs- und Mitwirkungsbericht (PMB) sowie der Bericht betreffend Auswertung der Vorprüfungen haben informativen Charakter und können auf Wunsch bei der Gemeindekanzlei eingesehen werden.

Inhalt der Anpassungen

Zonenplan

	Neue Kernzone Bahnhof

	Ausscheidung ZöBA und übriges Gemeindegebiet am Bahnhof

	Neue Parkierungszone Bahnhof (für die Park + Ride-Anlage)

	Neue Freizeitzone Pendas inkl. Festlegung Arealplanpflicht

	

Genereller Erschliessungsplan Verkehr

	Festlegung Parkierung geplant (für die Park + Ride-Anlage)

	Festlegung Bushaltestelle geplant und aufzuheben (Verlegung Postautoplatz)

	Festlegung Erschliessungsstrasse geplant im Bereich Postautoplatz

	Festlegung der Planeinträge der bestehenden Anlagen am Bahnhof (Bahnhof, Parkplätze, Unterführung, Fusswege)

	Aufnahme der bestehenden Land- und Forstwirtschaftswege

	

Baugesetz

	Formale Ergänzung Art. 14 Festlegungen

	Zonenschema (Art. 17) ergänzt mit Kernzone Bahnhof

	Neuer Art. 28a Kernzone Bahnhof

	Neuer Art. 38a Parkierungszone Bahnhof

	Neuer Art. 38b Freizeitzone Pendas

Ablauf der Teilrevision

Zusammengefasst gliedert sich das Verfahren wie folgt:

Vorprüfung durch das Amt für Raumentwicklung (19. Februar 2020)

Verabschiedung Teilrevision Ortsplanung durch Gemeindevorstand zuhanden Mitwirkungsauflage (12. Januar 2021)

Erste Mitwirkungsauflage (15. Januar bis 15. Februar 2021)

Genehmigung Regierung Totalrevision mit Nichtgenehmigung Bereich Bahnhof (Oktober 2021)

Zweite Mitwirkungsauflage (17. Dezember 2021 bis 17. Januar 2022)

Verabschiedung der Vorlage durch den Gemeindevorstand (8. Februar 2022)

Beratung und Verabschiedung durch das Gemeindeparlament (9. März 2022)

Urnenabstimmung (15. Mai 2022)

Anschliessend Beschwerdeauflage (30 Tage)

Anschliessend Genehmigung der Planung durch die Regierung

Im Rahmen der ersten öffentlichen Mitwirkungsauflage gemäss Art. 13 der kantonalen Raumplanungsverordnung (KRVO) sind zwei Mitwirkungseingaben eingegangen. Der Gemeindevorstand beschloss, dass diese Anträge keine Anpassung in der Vorlage der Teilrevision erfordern.

Im Rahmen der zweiten öffentlichen Mitwirkungsauflage sind drei Mitwirkungseingaben eingegangen. Der Gemeindevorstand beschloss, dass die Anträge keine Anpassung in der Vorlage der Teilrevision erfordern und wo sinnvoll im Quartierplan berücksichtigt werden können. 

Antrag

Gestützt auf die vorangehenden Ausführungen stellt der Gemeindevorstand dem Gemeindeparlament folgenden Antrag:

-	Genehmigung der Teilrevision der Ortsplanung Bahnhof Ilanz, zuhanden der Urnenabstimmung vom 15. Mai 2022

Die zu beschliessenden Akten der Teilrevision der Ortsplanung sind:

Zonenplan 1:2'000, Bahnhof Ilanz

Genereller Erschliessungsplan Verkehr 1:2'000, Bahnhof Ilanz

Teilrevision Baugesetz

Der Planungs- und Mitwirkungsbericht (PMB) vom 15. Februar 2022 und der Bericht betreffend Auswertung Vorprüfung haben informativen Charakter und bilden nicht Bestandteil der Genehmigung.

		

		

		

		

	Ilanz/Glion, den 8. Februar 2022	Gemeindevorstand Ilanz/Glion

5

1
Messadi davart la revisiun parziala dalla planisaziun locala per sviluppar igl areal dalla staziun da Glion

Preziada dunna presidenta dil parlament

Stimadas parlamentarias, stimai parlamentaris

Per engrondir e restructurar a moda cumplessiva igl areal dalla staziun cun ils projects planisai (niev baghetg dalla staziun, nova plazza d'autos da posta, nova plazza dalla staziun, spustament digl areal da P+R) e render el fits per il futur sco center da traffic modern ed attractiv, eis ei necessari d'adattar la planisaziun locala.

Situaziun da partenza

En in process da plirs onns han la vischnaunca dad Ilanz/Glion e la Viafier retica (VR) elaborau ina sligiaziun communabla per engrondir e restructurar la staziun da Glion, cunquei ch'ils implonts existents dalla VR e dall'AutoDaPosta Svizra SA eran resp. ein antiquai e satisfan buca pli allas pretensiuns hodiernas dils viagiaturs.

Ultra da quei ston vegnir ademplidas il pli tard naven digl onn 2024 las pretensiuns dalla lescha davart l'egualitad da persunas cun impediments (LImp, CS 151.3), q.v.g. porscher a persunas en sutga da rodas ed a persunas cun ina mobilitad restrenschida in access senza obstachels al traffic public. In terminal da bus cun urs dil perrun adattai per persunas cun impediments drova dapli spazi, aschia che la plazza d'autos da posta hodierna sto vegnir spustada ed il menaschi dalla staziun da Glion vegnir reorganisaus. Quei dat il medem mument la pusseivladad da revaletar en general la situaziun architectonica, da crear alla plazza dalla staziun in liug attractiv per ils viagiaturs e da render accessibel il territori Pendas grazia ad in niev sutpassadi da persunas ed in areal da parcadi. Aschia survegness Glion e l'entira regiun in center da traffic topmodern cun survetschs conforms al temps ed in'aulta qualitad per il public.

Alla votaziun all'urna dils 25 da november 2018 han las votantas ed ils votants gia approbau il credit d'impegn da 7'948'000 francs per engrondir e restructurar la staziun da Glion. Il credit cumpeglia ils suandonts projects parzials en responsabladad dalla vischnaunca:

Vias d'access per autos da posta alla plazza d'autos da posta

Nova plazza d'autos da posta cun in meglier access als trens

	Spustament digl areal da parcadi a Pendas

	

	Nova plazza dalla staziun / zona da pedunzs

	

	Via dalla staziun renovada

	

	Niev trassé cun access per ils autos da posta ella Via dil Glogn

	

Parcadis per velos

Staziun da Glion sco center da traffic regiunal impurtont

Glion ei buca mo il center regiunal dalla Surselva, mobein era in center da traffic impurtont. L'AutoDaPosta SA meina per incumbensa dil cantun Grischun resp. dalla Confederaziun endisch lingias d'auto da posta che colligian ils vitgs e las vals circumdontas cun Glion e cun la lingia dalla VR Cuera-Mustér. Ultra da quei circuleschan bus da substituziun per la VR duront las uras marginalas. Sper Cuera ei Glion il secund grond center da traffic dall'AutoDaPosta SA el Grischun. Criteris impurtonts per ils viagiaturs dils vitgs circumdonts e per ils hosps concernent il traffic public alla staziun da Glion ein il confort da midar d'in mied da transport a l'auter, in urari bein coordinau e vias cuortas denter il tren ed igl auto da posta. Mo gia dapi gitg corrispunda l'infrastructura dalla staziun da Glion buca pli allas pretensiuns actualas. La VR ha renovau el fratemp sia infrastructura da viafier ed adattau ella tenor la lescha davart l'egualitad da persunas cun impediments. Ina secunda mesira per augmentar l'attractivitad dalla staziun da Glion ei d'amplificar igl urari dil traffic public. Cun introducir ils trens novs en direcziun dalla Surselva (naven dil december 2025) eis ei era planisau da lantschar il tact da mes'ura. Naven da quei mument duein ils trens puspei secruschar a Glion e buca pli a Castrisch.

Finamira dalla revisiun parziala dalla planisaziun locala

La finamira dalla revisiun parziala dalla planisaziun locala ei da crear las premissas dalla planisaziun locala per realisar ils suandonts projects sin igl areal dalla staziun da Glion:

renovar igl areal dalla staziun (surbaghegiada dalla staziun dalla VR cun plazza publica) 

baghegiar ina nova plazza d'autos da posta 

realisar in areal da parcar public (P+R) dalla vart nord dalla staziun

render accessibels il territori Pendas per activitads da temps liber

La concepziun da basa ei gia skizzada el plan da quatier cun vigur legala «Center staziun» digl onn 2014. Il plan da quatier vegn adattaus parallelamein tier la revisiun parziala dalla planisaziun locala cun las enconuschientschas dils projects ch'ein ussa concretisai.

Descripziun dil project

Engrondiment digl areal dalla staziun

Per surbaghegiar igl areal cun igl intent da rem-plazzar il baghetg dalla staziun che basegna da vegnir sanaus, per realisar la nova plazza dalla staziun e la nova plazza d'autos da posta ha la VR lantschau igl onn 2020 ina concurrenza da project en collaboraziun cun la vischnaunca. La giuria ei sedecidida unanimamein per il project dil biro d'architectura Giubbini da Cuera. Il baghetg duei dar suttetg el plaunterren als spurtegls dalla staziun, al biro d'informaziun turistic ed al commerci en detagl; las localitads els plauns sura viers ost ein destinadas per il Center da formaziun Surselva, quellas viers vest per biros e suren per 
habitaziuns.

Nova plazza d'autos da posta

Ils projects da construcziun dad omisduas varts dalla staziun vegnan a rinforzar vinavon il caracter da center dalla staziun da Glion. Perquei eis ei indispensabel da baghegiar ina nova plazza d'autos da posta en in liug situau a moda pli ideala. Sin fundament dils projects planisai eis ei buca pli pusseivel da garantir el liug actual il menaschi d'autos da posta regular e da risguardar il medem mument las pretensiuns dalla lescha davart l'egualitad da persunas cun impediments.

La basa giuridica per l'incumbensa dalla vischnaunca ei la lescha davart il traffic public el cantun Grischun. Tenor art. 2 al. 1 garanteschan il cantun e la vischnaunca communablamein l'avertura dil Grischun cun mieds da transport publics. Per las fermadas d'autos da posta ei da principi la vischnaunca responsabla. 

Per spustar la plazza d'autos da posta eis ei necessari d'adattar il plan general d'avertura.

Areal public da parcadi

Igl areal da parcadi (P+R) hodiern dalla VR cun rodund 50 plazs da parcar per vehichels a motor e rodund 40 velos duei vegnir spustaus dalla vart nord dalla staziun a Pendas, cunquei ch'igl ei planisau da realisar la nova plazza d'autos da posta sin quei areal.

Il territori Pendas cun igl areal da parcadi planisau sesanfla tenor il plan da zonas cun vigur legala en ina zona buc approbada. Quei munta ch'ina utilisaziun fundamentala cun vigur legala ei buc avon maun per la surfatscha corrispundenta. Per saver realisar il project eis ei pia necessari d'enzonar ordavon la surfatscha da terren corrispundenta en ina zona da parcadi.

Render il territori Pendas accessibels per activitads da temps liber

El rom dil project per sviluppar il center e duront elaborar il model directiv dil territori communal han ins rendiu attents pliras gadas al potenzial dil territori Pendas sco spazi per activitads da temps liber ed al fatg ch'igl emprem marcau spel Rein ha strusch access all'aua. Cun la revisiun totala dalla planisaziun locala era ei previu oriundamein d'attribuir il territori Pendas ad ina zona d'engrondiment dil center, e quei en accord cun la secunda etappa d'utilisaziun existenta tenor la planisaziun locala vertenta digl anteriur marcau da Glion. Muort l'obligaziun da reducir las zonas da baghegiar, las pretensiuns concernent la protecziun dallas auas (zonas d'aua) e ponderaziuns da formaziun ei l'enzonaziun da questa zona d'engrondiment dil center vegnida giudicada criticamein. La vischnaunca haveva priu posiziun corrispundentamein el rom dall'audiziun concernent la revisiun totala dalla planisaziun locala. Il cantun da sia vart haveva gia signalisau avon claramein che la zona d'engrondiment dil center planisada oriundamein el territori Pendas seigi buc approbabla. El rom dall'approbaziun dalla revisiun totala dalla planisaziun locala ei la zona d'engrondiment dil center el territori Pendas consequentamein buca vegnida approbada.

Il territori Pendas che sesanfla alla confluenza dil Rein e dil Glogn dispona da spazis libers d'aulta qualitad ed ei tuttina situaus en in liug central e gest sper la staziun. Il territori ei perquei predestinaus per activitads da temps liber. Ultra da quei ha el ina gronda muntada turistica sco liug da colligiaziun cun la Ruinaulta. L'utilisaziun futura dil territori Pendas sa oz aunc buca vegnir determinada definitivamein. Imaginabla ei in'utilisaziun per activitads da temps liber che han da far cun cultura e recreaziun. Pusseivel ei era il diever sutordinau per activitads da sport, p.ex. en fuorma d'infrastructuras per il sport d'aua. Il territori Pendas duei haver el futur in caracter da parc per saver mantener ils spazis libers d'aulta qualitad. Ils baghetgs necessaris astgan buc esser dominonts. La revisiun parziala existenta dalla planisaziun locala duei dar la basa legala per utilisar il territori Pendas per activitads da temps liber. La planisaziun detagliada sa vegnir iniziada pér en ina procedura posteriura.

Mieds da planisaziun per la planisaziun d'utilisaziun

El rom dalla revisiun totala dalla planisaziun locala ein il plan da zonas, il plan general da formaziun ed il plan general d'avertura el sectur dalla staziun buca vegni approbai e refusai per surluvrar.

El rom dalla revisiun parziala dalla planisaziun locala vegn quella largia els mieds da planisaziun ussa serrada.

La revisiun parziala actuala en connex cun la staziun da Glion cumpeglia ils suandonts mieds da planisaziun:

	plan da zonas 1:2'000, staziun da Glion

	plan general d'avertura dil traffic 1:2'000, staziun da Glion

	revisiun parziala dalla lescha da baghegiar

Il rapport da planisaziun e da cooperaziun ed il rapport davart las preexaminaziuns han caracter informativ e san vegnir consultai sin giavisch ella canzlia communala.

Cuntegn dallas adattaziuns

Plan da zonas

	nova zona centrala dalla staziun

	separaziun zona per edifecis e stabiliments publics ed ulteriur territori communal alla staziun

	nova zona da parcadi alla staziun (per igl areal da parcadi)

	nova zona da temps liber Pendas incl. determinar l'obligaziun da far in plan d'areal

	

Plan general d'avertura dil traffic

	determinar il parcadi planisau (per igl areal da parcadi)

	determinar la fermada da bus planisada ed abolir la fermada actuala (spustament dalla plazza d'autos da posta)

	determinar la via d'access planisau el sectur dalla nova plazza d'autos da posta

	determinar registraziuns el plan dils stabiliments existents alla staziun (staziun, parcadis, sutpassadi, vias da pedunzs)

	registraziun dallas vias agricolas e forestalas existentas

	

Lescha da baghegiar

	cumpletar formalmein art. 14 determinaziuns

	cumpletar schema da zonas (art. 17) cun zona centrala dalla staziun

	aschuntar niev art. 28a zona centrala dalla staziun 

	aschuntar niev art. 38a zona da parcadi dalla staziun 

	aschuntar niev art. 38b zona da temps liber Pendas

Ils singuls pass dalla revisiun parziala

La procedura cumpeglia ils suandonts pass:

preexaminaziun dil project entras igl Uffeci per il svilup dil territori (ils 19 da fevrer 2020)

deliberaziun dalla revisiun parziala dalla planisaziun locala dalla suprastonza communala per mauns dall'exposiziun da cooperaziun (ils 12 da schaner 2021)

emprema exposiziun da cooperaziun (dils 15 da schaner entochen ils 15 da fevrer 2021)

approbaziun dalla revisiun totala entras la regenza cun buc approbar il sectur staziun (october 2021)

secunda exposiziun da cooperaziun (dils 17 da december 2021 entochen ils 17 da schaner 2022)

deliberaziun dil project entras la suprastonza communala (ils 8 da fevrer 2022)

deliberaziun ed approbaziun entras il parlament communal (ils 9 da mars 2022)

votaziun all'urna (ils 15 da matg 2022)

exposiziun da recuors (30 gis)

approbaziun dalla planisaziun entras la Regenza

El rom dall'emprema exposiziun da cooperaziun publica tenor art. 13 dall'ordinaziun cantunala davart la planisaziun dil territori ein duas propostas vegnidas inoltradas. La suprastonza communala ha decidiu che quellas pretendan negina adattaziun dil project dalla revisiun parziala.

El rom dalla secunda exposiziun da cooperaziun publica ein treis propostas vegnidas inoltradas. La suprastonza communala ha decidiu che quellas pretendan negina adattaziun dil project dalla revisiun parziala e san vegnir risguardadas, nua ch'igl ei raschuneivel, el plan da quartier.

Proposta

Sebasond sin las explicaziuns precedentas fa la suprastonza communala la suandonta proposta al parlament communal:

-	approbar la revisiun parziala dalla planisaziun locala dalla staziun da Glion per mauns dalla votaziun all'urna dils 15 da matg 2022

Igl ei da decider davart las suandontas actas dalla revisiun parziala dalla planisaziun locala:

plan da zonas 1:2'000, staziun da Glion

plan general d'avertura dil traffic 1:2'000, staziun da Glion

revisiun parziala dalla lescha da baghegiar

Il rapport da planisaziun e da cooperaziun dils 15 da fevrer 2022 ed il rapport davart la preexaminaziun han caracter informativ e ston perquei buca vegnir approbai.

		

		

		

		

	Ilanz/Glion, ils 8 da fevrer 2022	Suprastonza communala Ilanz/Glion

4

1